CBG จับมือ MENA ตั้งบริษัทร่วมทุน “ทีดี เอ็ม ลอจิสติกส์” ลุยบริการขนส่ง
CBG จับมือ MENA ตั้งบริษัทร่วมทุน “ทีดี เอ็ม ลอจิสติกส์” ลุยบริการขนส่ง ด้วยทุนจดทะเบียน 270 ล้าน พร้อมจดทะเบียนจัดตั้งกับกรมพัฒนาธุรกิจการค้า กระทรวงพาณิชย์เรียบร้อยแล้ว
CBG จับมือ MENA ตั้งบริษัทร่วมทุน “ทีดี เอ็ม ลอจิสติกส์” ลุยบริการขนส่ง ทุนจดทะเบียน 270 ล้าน พร้อมจัดตั้งกับกรมพัฒนาธุรกิจการค้า กระทรวงพาณิชย์เรียบร้อยแล้ว
28 มี.ค. 2566

บริษัท คาราบาวกรุ๊ป จำกัด (มหาชน) หรือ CBG เปิดเผยว่า ตามที่ประชุมคณะกรรมการบริษัท เมื่อวันที่ 15 ธันวาคม 2565 มีมติอนุมัติให้บริษัทฯซื้อหุ้นบริษัท ตะวันแดง โลจีสติกส์ จำกัด (TWD) จากบริษัท ซี.เจ. เอ็กซ์เพรส กรุ๊ป จำกัด ร้อยละ 20.00 และอนุมัติให้บริษัท ตะวันแดง โลจีสติกส์ จำกัด (TWD) เข้าร่วมทุนกับบริษัท มีนาทรานสปอร์ต จำกัด (มหาชน) หรือ MENA เพื่อจัดตั้งบริษัทร่วมทุน คือ บริษัท ทีดี เอ็ม ลอจิสติกส์ จำกัด (“TDM”) เพื่อให้บริการขนส่งกระจายสินค้าอุปโภคบริโภค และบริการขนส่งสินค้าอื่นๆ นั้น
ล่าสุดบริษัทฯขอแจ้งให้ทราบว่าบริษัท TDM ได้จดทะเบียนจัดตั้งกับกรมพัฒนาธุรกิจการค้า กระทรวงพาณิชย์เรียบร้อยแล้ว เมื่อวันที่ 27 มีนาคม 2566 ด้วยทุนจดทะเบียน 270,000,000 บาท โดยมีกรรมการบริษัท ดังนี้ 1. นายวีรธรรม เสถียรธรรมะ,2. นางสาวเทียนธรรม เสถียรธรรมะ 3. นายศุภกร สัตถาเจริญ 4. นางสาวธนาพร รัตนมณีรุ่งแสง 5. นางสาวชนันพัทธ์ มีเกียรติกุลธร 6. นางสาวพัชรีรัตน์ ขจรวุฒิเดชภัทร์